নিৰ্বাচনী প্ৰচাৰ অভিযান চলাবৰ বাবে ৩০ মাৰ্চত অসমলৈ আহিব প্ৰধান মন্ত্ৰী নৰেন্দ্ৰ মোদী। নৰ্থ-ইষ্ট নাওৰ সাংবাদিকৰ আগত আজি এই কথা প্ৰকাশ কৰে ৰাজ্যিক বিজেপিৰ এগৰাকী কৰ্ম-কৰ্তাই।
অসমত প্ৰথম পৰ্য্যায়ৰ নিৰ্বাচনৰ প্ৰচাৰৰ বাবে আহিবলগীয়া মোদীয়ে তেজপুৰ সমষ্টিৰ গহপুৰত দিনৰ ১২ বজাত আৰু ডিব্ৰুগড় সমষ্টিৰ মৰাণত বিয়লি ৩.২০ বজাত দুখন বিশাল নিৰ্বাচনী সভাত অংশগ্ৰহণ কৰি দলীয় প্ৰাৰ্থীৰ হৈ নিৰ্বাচনী প্ৰচাৰ চলাই দিল্লীলৈ উভতিব।
উল্লেখযোগ্য যে, ১১ এপ্ৰিলত তেজপুৰ আৰু ডিব্ৰুগড় লোকসভা সমষ্টিত ভোটগ্ৰহণ অনুষ্ঠিত হ'ব। ডিব্ৰুগড়ত বিজেপিৰ প্ৰাৰ্থী হিচাপে প্ৰতিদ্বন্দ্বিতা কৰিব বৰ্তমানৰ সাংসদ ৰামেশ্বৰ তেলীয়ে। তেলীৰ বিৰুদ্ধে কংগ্ৰেছৰ প্ৰাৰ্থী হিচাপে আছে প্ৰাক্তন ড'নাৰ মন্ত্ৰী পৱন সিং ঘাটোৱাৰ।
আনহাতে, তেজপুৰ সমষ্টিত কংগ্ৰেছে প্ৰাক্তন প্ৰশাসনিক বিষয়া এম জি ভি কে ভানুক দলীয় প্ৰাৰ্থী হিচাপে ঘোষণা কৰিছে যদিও এতিয়ালৈ বিজেপিয়ে সমষ্টিটোত প্ৰাৰ্থীৰ নাম ঘোষণা কৰা নাই।
ৰাজ্যিক বিজেপিয়ে ইতিমধ্যে প্ৰাধান মন্ত্ৰীৰ অসম ভ্ৰমণক লৈ তৎপৰ হৈ পৰিছে। নিৰ্বাচনী সভা সফল ভাবে অনুষ্ঠিত কৰাৰ ক্ষেত্ৰত কোনোধৰণৰ ক্ৰতি ৰাখিব বিচৰা নাই ৰাজ্যিক বিজেপি নেতৃত্বই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
